פירוש נוסף ערך זה עוסק בקבוצת כדורגל ספרדית. אם התכוונתם לקבוצת הכדורסל של המועדון, ראו ריאל בטיס (כדורסל).

**ריאל בטיס בלומפיה** (בספרדית: **Real Betis Balompié**) היא קבוצת כדורגל ספרדית מהעיר סביליה. הקבוצה, שנוסדה ב-1907, משחקת בלה ליגה ואצטדיונה, הבניטו ויימרין, מכיל 60,721 מקומות ישיבה. צבעי הקבוצה הביתיים הם ירוק ולבן, וצבעי הקבוצה במשחקי החוץ הם ירוק ושחור. הקבוצה זכתה פעם אחת באליפות הליגה, בעונת 1934/35, ושלוש פעמים בגביע הספרדי (1977, 2005, 2022). הקבוצה הגיעה פעמיים נוספות לגמר הגביע הספרדי.

היסטוריה
--------

ב-12 בספטמבר 1907 הקימה קבוצת סטודנטים מאוניברסיטה בסביליה קבוצת כדורגל בשם "סביליה בלומפיה" (בלומפיה - מתורגם מספרדית ישירות למילה כדורגל). ב-1909, לאחר פיצול קבוצת סביליה, נוצרה "בטיס פוטבול קלוב". בטיס מתייחס לשם שנתנו הרומאים לנהר הגוואדלקיוויר שעובר במרכז העיר. בטיס פוטבול קלוב וסביליה בלומפיה התאחדו ב-1914, ובאותה שנה העניק מלך ספרד אלפונסו ה-13 את שם התואר המלכותי לקבוצה, ולפיכך נקראה הקבוצה המאוחדת והחדשה "ריאל בטיס בלומפיה".

ב-1929, עם הקמת הלה ליגה, הצטרפה בטיס לליגה השנייה. בעונת 1931/32 סיימה במקום הראשון בליגה השנייה וכך הייתה לקבוצה הראשונה מאנדלוסיה שמעפילה לליגת העל. כעבור שלוש עונות, בעונת 1934/35, הדריך המאמן פטריק אוקונל את בטיס לזכייה באליפות הראשונה והיחידה שלה בהיסטוריה. מצבה הכלכלי של הקבוצה היה קשה, וכבר בעונה שלאחר האליפות סיימה הקבוצה במקום השביעי. מלחמת האזרחים הספרדית הביאה לכך שהליגה הושבתה עד 1939, ודעיכתה של הקבוצה המשיכה גם לאחר חזרתה של הליגה לפעילות. בעונת 1939/40 ירדה לליגה השנייה לאחר שסיימה במקום לפני האחרון.

הקבוצה הצליחה לשוב לליגה הראשונה כעבור שתי עונות, אחרי שזכתה באליפות הליגה השנייה בעונת 1941/42. אולם, כבר בעונת 1942/43 סיימה במקום ה-14 וירדה פעם נוספת לליגה השנייה. בטיס המשיכה לדעוך, ולאחר 4 שנים אף ירדה לליגה השלישית. בטיס הייתה בליגה השלישית שבע עונות לפני ששבה לליגה השנייה. בשנים הבאות התאוששה בטיס, ובסוף עונת 1957/58 הצליחה להעפיל לליגה הראשונה, אחרי שזכתה באליפות הליגה השנייה. בשני העשורים הבאים שיחקה הקבוצה לסירוגין בליגה הראשונה ובליגה השנייה. בעונת 1962/63 הגיעה להישג שיא בתקופה זו, מקום 3 בליגה הראשונה, אחרי ברצלונה וריאל מדריד.

בעונת 1976/77 זכתה בטיס בגביע המלך והגיעה למקום החמישי בליגה. בזכות כך שיחקה הקבוצה לראשונה במפעלים האירופאיים בעונת 1977/1978, במסגרת גביע אירופה למחזיקות גביע, בה הגיעה לשלב רבע גמר. בסוף עונת 1981/1982 הקבוצה סיימה במקום השישי בליגה והעפילה בפעם הראשונה לגביע אופ"א בעונת 1982/1983. הקבוצה הפסידה בסיבוב הראשון לקבוצת בנפיקה ליסבון מפורטוגל והודחה מהטורניר.

בסוף עונת 1999/2000 ירדה בטיס לליגה השנייה אחרי מספר שנים בליגה הראשונה, אך שבה לליגה הראשונה כעבור עונה בלבד. בשנים הראשונות של המאה ה-21 הצליחה הקבוצה לסיים בחלקה העליון של טבלת הליגה, ובעונת 2004/05, עם המאמן לורנס סרה פרר, הגיעה למקום הרביעי וזכתה בפעם השנייה בתולדותיה בגביע המלך. בזכות המקום הרביעי השתתפה ריאל בטיס בליגת האלופות, לראשונה בתולדותיה, בעונת 2005/2006. הקבוצה הגיעה למקום השלישי בביתה אחרי ליברפול וצ'לסי ולפיכך "ירדה" לשחק בגביע אופ"א. בשלב 32 האחרונות ניצחה את א.ז. אלקמאר, ובשמינית הגמר הפסידה לסטיאווה בוקרשט.

בתום עונת 2008/2009 נשרה בטיס לליגת המשנה, וכעבור שנתיים שבה ללה ליגה. כעבור שלוש עונות נוספות נשרה לליגת המשנה לאחר שסיימה במקום האחרון. שנה מאוחר יותר חזרה שוב לליגה הספרדית הראשונה.

בקיץ 2020 מונה מנואל פלגריני למאמן הקבוצה. בעונתו הראשונה, עונת 2020/2021 סיימה הקבוצה במקום השישי.

באפריל 2022 הוביל את הקבוצה לזכייה שלישית בתולדותיה בגביע המלך, לאחר שקבוצתו גברה במשחק הגמר על ולנסיה בדו-קרב פנדלים. באותה העונה, עונת 2021/2022 הגיעה הקבוצה גם לשמינית גמר הליגה האירופית שם הודחה על ידי איינטרכט פרנקפורט. בליגה סיימה בטיס במקום החמישי והשיגה שנה שנייה ברציפות כרטיס לשחק במסגרת אירופית. 

בעונת 2022/2023 סיימה בטיס במקום השישי המקנה, זו הפעם השלישית ברציפות, את הזכות לשחק במסגרת הליגה האירופית. בשלב הבתים. באותה עונה עברה את שלב הבתים בליגה האירופית, והצליחה להגיע עד שלב 16 הקבוצות האחרונות, אך הובסה בשלב זה ע"י מנצ'סטר יונייטד התוצאה מצטברת של 5:0.

סגל שחקנים
----------

נכון ל-14 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | צ'ילהצ'ילה | שוער | קלאודיו בראבו  |
| 2 | ספרדספרד | מגן | הקטור ביירין  |
| 3 | ספרדספרד | בלם | חואן מירנדה  |
| 4 | ארצות הבריתארצות הברית | קשר | ג'וני קרדוסו  |
| 5 | ארגנטינהארגנטינה | קשר | גידו רודריגס  |
| 6 | ארגנטינהארגנטינה | מגן | חרמן פסלה  |
| 7 | מרוקומרוקו | חלוץ | עבדה א-זלזולי  |
| 8 | צרפתצרפת | קשר | נביל פקיר  |
| 9 | ספרדספרד | חלוץ | בורחה איגלסיאס  |
| 10 | ארגנטינהארגנטינה | חלוץ | אסקיאל אווילה  |
| 11 | הרפובליקה הדמוקרטית של קונגוהרפובליקה הדמוקרטית של קונגו | חלוץ | סדריק בקאמבו  |
| 12 | ברזילברזיל | חלוץ | ויליאן ז'וזה  |
| 13 | פורטוגלפורטוגל | שוער | רוי סילבה  |

 |  | 

| מס' |  | עמדה | שם |
| --- | --- | --- | --- |
| 14 | פורטוגלפורטוגל | קשר | ויליאם קרבאליו  |
| 15 | ספרדספרד | בלם | מארק ברטרה  |
| 17 | ספרדספרד | קשר | רודרי  |
| 18 | מקסיקומקסיקו | קיצוני | פבלו פורנאלס  (קפטן) |
| 19 | יווןיוון | בלם | סוקרטיס פאפאסטאטופולוס  |
| 20 | ברזילברזיל | מגן | אבנר ויניסיוס  |
| 21 | ספרדספרד | קשר | מארק רוקה  (בהשאלה מלידס יונייטד) |
| 22 | ספרדספרד | קשר | איסקו  |
| 23 | סנגלסנגל | מגן | יוסוף סבאלי  |
| 24 | ספרדספרד | חלוץ | איטור רוביאל  |
| 27 | ספרדספרד | קשר | סרג'י אלטמירה  |
| 28 | מרוקומרוקו | מגן | שאדי ריאד  (בהשאלה מברצלונה) |
| 38 | ספרדספרד | קשר | אסאנה דיאו  |

 |

תארים
-----

אליפות ספרד
* 1934/35

גביע המלך הספרדי (3)
* 1976/1977, 2004/2005, 2021/2022

קישורים חיצוניים
----------------

ויקישיתוף מדיה וקבצים בנושא **ריאל בטיס** בוויקישיתוף
* 

* אתר האינטרנט הרשמי של ריאל בטיס (בספרדית, באנגלית וביפנית)
* ריאל בטיס, ברשת החברתית פייסבוק

* ריאל בטיס, ברשת החברתית אקס (טוויטר)

* ריאל בטיס, ברשת החברתית אינסטגרם

* ריאל בטיס, ברשת החברתית טיקטוק

* ריאל בטיס, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* פרופיל הקבוצה באתר BDFutbol

| ספרדספרד לה ליגה, עונת 2023/2024 בלה ליגה |
| --- |
| 

|  |
| --- |
| אוססונה • אלאבס • אלמריה • אתלטיק בילבאו • אתלטיקו מדריד • ברצלונה • גרנדה • ויאריאל • ולנסיה • ז'ירונה • חטאפה • לאס פאלמאס • מיורקה • סביליה • סלטה ויגו • קדיס • ראיו ואיקאנו • ריאל בטיס • ריאל מדריד • ריאל סוסיאדד |

 |

| **הליגה האירופית - עונת 2023/2024** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| אנגליהאנגליה וסטהאם יונייטד | הולנדהולנד אייאקס | סקוטלנדסקוטלנד ריינג'רס | איטליהאיטליה אטאלנטה | אנגליהאנגליה ליברפול | ספרדספרד ויאריאל | איטליהאיטליה רומא | גרמניהגרמניה באייר לברקוזן |
| יווןיוון אולימפיאקוס | צרפתצרפת מרסיי | ספרדספרד ריאל בטיס | פורטוגלפורטוגל ספורטינג ליסבון | אוסטריהאוסטריה ל.א.ס.ק. לינץ | צרפתצרפת סטאד רן | צ'כיהצ'כיה סלביה פראג | אזרבייג'ןאזרבייג'ן קרבאך |
| גרמניהגרמניה פרייבורג | אנגליהאנגליה ברייטון אנד הוב אלביון | צ'כיהצ'כיה ספרטה פראג | אוסטריהאוסטריה שטורם גראץ | בלגיהבלגיה רויאל אוניון סן-ז'ילואז | ישראלישראל מכבי חיפה | מולדובהמולדובה שריף טירספול | נורווגיהנורווגיה מולדה |
| סרביהסרביה TSC באצ'קה טופולה | יווןיוון א.א.ק. אתונה | קפריסיןקפריסין אריס לימסול | פוליןפולין ראקוב צ'נסטוחובה | צרפתצרפת טולוז | יווןיוון פנאתינייקוס | שווייץשווייץ סרבט ז'נבה | שוודיהשוודיה האקן |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009116576505171
* BNE: XX134138
* LCCN: nb2021003065
* VIAF: 316874743
* WorldCat: viaf-316874743

 |